CELEX: 32008R0123
Language: mt
Date: 2008-02-12
Title: Regolament tal-Kummissjoni (KE) Nru 123/2008 tat- 12 ta’ Frar 2008 li jemenda u jikkoreġi l-Anness VI tar-Regolament tal-Kunsill (KEE) Nru 2092/91 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikel

13.2.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 38/3
               
            REGOLAMENT TAL-KUMMISSJONI (KE) Nru 123/2008
      tat-12 ta’ Frar 2008
      li jemenda u jikkoreġi l-Anness VI tar-Regolament tal-Kunsill (KEE) Nru 2092/91 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikel
      IL-KUMMISSJONI TA’ L-UNJONI EWROPEA,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 2092/91 ta’ l-24 ta’ Ġunju 1991 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikel (1), u b’mod partikolari t-tieni inċiż ta’ l-Artikolu 13 tiegħu,
      Billi:
      
                  (1)
               
               
                  Skond l-Artikolu 5(8) tar-Regolament (KEE) Nru 2092/91, il-listi limitattivi tas-sustanzi u prodotti referuti fil-paragrafu 3(c) u (d) ta’ dan l-Artikolu għandhom ikunu stabbiliti fit-Taqsimiet A u B ta’ l-Anness VI ta’ dan ir-Regolament. Il-kondizzjonijiet għall-użu ta’ dawn l-ingredjenti u sustanzi jistagħu jiġu speċifikati.
               
            
                  (2)
               
               
                  Minbarra l-inklużjoni fil-lista ta’ sustanzi użati fl-ipproċessar ta’ prodotti maħsuba għall-konsum mill-bniedem li jkollhom ingredjenti li joriġinaw mill-annimali permezz tar-Regolament tal-Kummissjoni (KE) Nru 780/2006 ta’ l-24 ta’ Mejju 2006 li jemenda l-Anness VI tar-Regolament tal-Kunsill (KEE) Nru 2092/91 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikel (2), in-nitrit tas-sodju u n-nitrat tal-potassju bħala addittivi kellhom jerġgħu jiġu eżaminati sal-31 ta’ Diċembru 2007, bl-għan li l-użu tagħhom jiġi limitat jew eliminat. Fil-konklużjonijiet tiegħu tal-5 ta’ Lulju 2007 (3), bord ta’ esperti indipendenti (minn hawn ‘il quddiem, “il-bord”) irrakkomanda li fi żmien raġonevoli, in-nitrit tas-sodju u n-nitrat tal-potassju jiġu eliminati mill-prodotti tal-laħam organiċi. Il-bord irrakkomanda wkoll li biex jitneħħew dawn is-sustanzi, ikun meħtieġ it-teħid ta’ ċerti prekawzjonijiet. Għaldaqstant, l-użu tan-nitrit tas-sodju u tan-nitrat tal-potassju għandu jibqa’ permess sal-31 ta’ Diċembru 2010, biex ikun hemm żmien biżżejjed għall-evalwazzjoni ta’ l-implikazzjonijiet tat-tneħħija tagħhom. Din l-evalwazzjoni għandha tikkunsidra kemm l-Istati Membri jkun irnexxielhom isibu alternattivi sikuri għan-nitriti/nitrati, u l-progress li jkunu kisbu fit-twaqqif ta’ programmi edukattivi dwar l-ipproċessar alternattiv.
               
            
                  (3)
               
               
                  Mill-1 ta’ Diċembru 2007, skond id-dispożizzjonijiet tar-Regolament (KE) Nru 780/2006, id-dijossidu tal-kubrit (sulphur dioxide) u l-metabisulfit tal-potassju (potassium metabisulphite) ser ikunu jistgħu jintużaw fl-ipproċessar ta’ l-inbejjed tal-frott, li jsiru minn frott ieħor li mhux għeneb, kif ukoll fl-ipproċessar tas-sidru, perry u mead. Skond il-bord imsemmi hawn fuq, sakemm jinstabu sustanzi jew teknoloġiji alternattivi, l-użu tagħhom għandu jibqa' permess. Il-Kummissjoni tipproponi li dan il-parir jiġi segwit. Peress li huwa mistenni li tiġi ppubblikata dejta ġdida li tinkiseb mir-riċerka, sal-31 ta’ Diċembru 2010 għandu jerġa’ jiġi eżaminat l-użu tad-dijossidu tal-kubrit u l-metabisulfit tal-potassju fi prodotti organiċi.
               
            
                  (4)
               
               
                  Sabiex jiġi żgurat li ċerti sustanzi li jgħinu l-ipproċessar ta’ l-ikel (talc, bentonite, u kaolin) elenkati ma jkunx fihom sustanzi li mhux awtorizzati, il-bord issuġġerixxa li dawn għandhom jintużaw biss meta jissodisfaw l-istandards ta’ purità speċifikati għal dawn l-addittivi ta’ l-ikel fil-leġiżlazzjoni Komunitarja.
               
            
                  (5)
               
               
                  Waqt il-proċess ta’ manifattura tal-ġobon tal-ħalib qares, il-karbonat tas-sodju E 500 jiġi miżjud mal-ħalib pasturizzat biex jillimita l-aċidità kkawżata mill-aċidu lattiku għal valur pH xieraq, u b’hekk jinħolqu l-kondizzjonijiet ta’ tkabbir meħtieġa għall-maturazzjoni. Skond il-bord, l-użu tal-karbonat tas-sodju għall-ipproċessar tal-ġobon tal-ħalib qares organiku għandu, għalhekk, jiġi permess. Il-Kummissjoni tipproponi li dan il-parir jiġi segwit.
               
            
                  (6)
               
               
                  Skond il-bord, biex wieħed ikun jista’ jissostitwixxi, wara perjodu ta’ żmien definit, il-ġelatina mmanifatturata mill-ġilda jew għadam ta’ annimali mhux organiċi b'ġelatina mmanifatturata mill-ġilda tal-majjal organika bħala ingredjent fi prodotti organiċi, għandhom jiġu miżjuda mal-lista għadd ta’ sustanzi li jgħinu l-ipproċessar ta’ l-ikel. Il-Kummissjoni tipproponi li dan il-parir jiġi segwit.
               
            
                  (7)
               
               
                  Jidher li għandu jintuża l-aċidu idrokloriku bħala sustanza li tgħin fil-proċess biex waqt il-produzzjoni ta’ ċertu ġobon tal-qoxra iebsa partikolari (ġobon Gouda, Edam u Maasadammer, Boerenkaas, Friese, u Leidse Nagelkaas) jirregola l-pH tal-banju tas-salmura mingħajr ma jikkawża rwejjaħ ħżiena. Madankollu, sal-31 ta’ Diċembru 2010, l-użu ta’ l-aċidu idrokloriku fil-produzzjoni ta’ dan il-ġobon tal-qoxra iebsa partikolari għandu jerġa’ jiġi evalwat.
               
            
                  (8)
               
               
                  L-Anness VI tar-Regolament (KEE) 2092/91, kif emendat mir-Regolament (KE) 780/2006, jippermetti l-użu ta’ l-addittiv ta’ l-ikel E 160b (Annatto, Bixin, u Norbixin) fiċ-“Cheddar Skoċċiż.” Peress li dan ma huwiex terminu ġeneriku għaċ-Cheddar ikkulurit, ir-reġistrazzjoni fl-Anness VI għandha tiġi mmodifikata biex tkopri l-ġobon Cheddar kollu. Għalhekk, l-użu ta’ Annatto, Bixin, Norbixin, E 160b, għandu jkun permess għall-ġobon Cheddar kollu.
               
            
                  (9)
               
               
                  Ir-reġistrazzjoni tal-“Preparazzjonijiet ta’ mikro organiżmi u enżimi” fl-Anness VI, it-Taqsima B tar-Regolament (KEE) 2092/91, kif emendat mir-Regolament (KE) Nru 780/2006, tniżżlet bi żball fin-nota tal-qiegħ. Din ir-reġistrazzjoni għandha tiġi mitbugħa f’tipa normali u miżjuda bħala reġistrazzjoni separata. Għalhekk, l-Anness VI għandu jiġi kkoreġut f'dan is-sens, b'effett mid-data ta’ applikazzjoni tar-Regolament (KE) Nru 780/2006.
               
            
                  (10)
               
               
                  Ir-Regolament (KEE) Nru 2092/91 għandu għaldaqstant jiġi emendat skond dan.
               
            
                  (11)
               
               
                  Il-miżuri previsti f'dan ir-Regolament huma skond l-opinjoni tal-Kumitat imwaqqaf skond l-Artikolu 14 tar-Regolament (KEE) Nru 2092/91,
               
            ADOTTAT DAN IR-REGOLAMENT:
      Artikolu 1
      L-Anness VI tar-Regolament (KEE) Nru 2092/91 huwa emendat skond l-Anness ta’ dan ir-Regolament.
      Artikolu 2
      Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      Dan għandu japplika mill-15 ta’ Frar 2008.
      Madankollu, il-punt (3)(f) ta’ l-Anness għandu japplika b’effett mill-1 ta’ Diċembru 2007.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 12 ta’ Frar 2008.
         
            
               Għall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 198, 22.7.1991, p. 1. Ir-Regolament kif l-aħħar emendat bir-Regolament tal-Kummissjoni (KE) Nru 1517/2007 (ĠU L 335, 20.12.2007, p. 13).
      
         (2)  ĠU L 137, 25.5.2006, p. 9.
      
         (3)  Konklużjonijiet tal-Grupp ta’ Esperti Indipendenti dwar “Addittivi ta’ l-Ikel u Sustanzi li Jgħinu l-Ipproċessar ta’ l-Ikel permessi fl-ipproċessar ta’ Ikel organiku li joriġina mill-Pjanti u l-Annimali” http://ec.europa.eu/agriculture/qual/organic/foodadd/expert/05072007.pdf
      
         ANNESS
         L-Anness VI tar-Regolament (KEE) Nru 2092/91 huwa emendat kif ġej:
         
                     (1)
                  
                  
                     Ir-raba' paragrafu ta’ taħt l-intestatura “PRINĊIPJI ĠENERALI” huwa mibdul b'li ġej:
                     “L-użu ta’ dawn is-sustanzi għandu jerġa’ jiġi eżaminat sal-31 ta’ Diċembru 2010:
                     
                                 —
                              
                              
                                 In-nitrit tas-sodju u n-nitrat tal-potassju fis-Sub-taqsima A.1, bl-għan li dawn l-addittivi jiġu eliminati;
                              
                           
                                 —
                              
                              
                                 Id-dijossidu tal-kubrit u l-metabisulfit tal-potassju fis-Sub-taqsima A.1;
                              
                           
                                 —
                              
                              
                                 L-aċidu idrokloriku fis-Sub-taqsima B għall-ipproċessar tal-ġobon Gouda, Edam u Maasdammer, Boerenkaas, Friese u Leidse Nagelkaas.
                              
                           L-eżaminazzjoni mill-ġdid msemmija fl-ewwel inċiż għandha tqis l-isforzi li saru mill-Istati Membri biex isibu alternattivi sikuri għan-nitriti/nitrati u biex jistabbilixxu programmi edukattivi dwar l-ipproċessar alternattiv u iġjene għall-proċessuri/manifatturi tal-laħam organiku.”
                  
               
                     (2)
                  
                  
                     It-Taqsima A hija emendata kif ġej:
                     
                                 (a)
                              
                              
                                 Fis-subtaqsima A.1, ir-reġistrazzjoni ta’ l-E 160b tinbidel għal kif ġej:
                                 
                                             Kodiċi
                                          
                                          
                                             Isem
                                          
                                          
                                             Tħejjija ta’ oġġetti ta’ l-ikel li joriġinaw mill-pjanti
                                          
                                          
                                             Tħejjija ta’ oġġetti ta’ l-ikel li joriġinaw mill-annimali
                                          
                                          
                                             Kondizzjonijiet speċifiċi
                                          
                                       
                                             “E 160b
                                          
                                          
                                             Annatto, Bixin, Norbixin
                                          
                                          
                                              
                                          
                                          
                                             X
                                          
                                          
                                             Ġobon Red Leicester
                                             
                                             Ġobon Double Gloucester
                                             
                                             
                                                Cheddar
                                             
                                             Ġobon Mimolette”
                                          
                                       
                           
                                 (b)
                              
                              
                                 Fis-subtaqsima A.1, ir-reġistrazzjoni ta’ l-E 500 tinbidel għal kif ġej:
                                 
                                             Kodiċi
                                          
                                          
                                             Isem
                                          
                                          
                                             Tħejjija ta’ oġġetti ta’ l-ikel li joriġinaw mill-pjanti
                                          
                                          
                                             Tħejjija ta’ oġġetti ta’ l-ikel li joriġinaw mill-annimali
                                          
                                          
                                             Kondizzjonijiet speċifiċi
                                          
                                       
                                             “E 500
                                          
                                          
                                             Karbonati tas-sodju
                                          
                                          
                                             X
                                          
                                          
                                             X
                                          
                                          
                                             ‘Dulce de leche’ (*) Krema tal-butir qarsa u ġobon tal-ħalib qares (1)
                                             
                                          
                                       
                           
               
                     (3)
                  
                  
                     It-Taqsima B hija emendata kif ġej:
                     
                                 (a)
                              
                              
                                 Ir-reġistrazzjoni ta’ l-“aċidu ċitriku” tinbidel b’dawn ir-reġistrazzjonijiet li ġejjin:
                                 
                                             Isem
                                          
                                          
                                             Tħejjija ta’ oġġetti ta’ l-ikel li joriġinaw mill-pjanti
                                          
                                          
                                             Tħejjija ta’ oġġetti ta’ l-ikel li joriġinaw mill-annimali
                                          
                                          
                                             Kondizzjonijiet speċifiċi
                                          
                                       
                                             “Aċidu lattiku
                                          
                                          
                                              
                                          
                                          
                                             X
                                          
                                          
                                             Għar-regolazzjoni tal-pH fil-banju tas-salmura waqt il-produzzjoni tal-ġobon (2)
                                             
                                          
                                       
                                             Aċidu Ċitriku
                                          
                                          
                                             X
                                          
                                          
                                             X
                                          
                                          
                                             Għar-regolazzjoni tal-pH fil-banju tas-salmura waqt il-produzzjoni tal-ġobon (2)
                                             
                                             Il-produzzjoni taż-żejt u l-idrolisi tal-lamtu (3)
                                             
                                          
                                       
                           
                                 (b)
                              
                              
                                 Ir-reġistrazzjoni ta’ l-“aċidu sulfuriku” tinbidel b’dawn ir-reġistrazzjonijiet li ġejjin:
                                 
                                             Isem
                                          
                                          
                                             Tħejjija ta’ oġġetti ta’ l-ikel li joriġinaw mill-pjanti
                                          
                                          
                                             Tħejjija ta’ oġġetti ta’ l-ikel li joriġinaw mill-annimali
                                          
                                          
                                             Kondizzjonijiet speċifiċi
                                          
                                       
                                             “Aċidu sulfuriku
                                          
                                          
                                             X
                                          
                                          
                                             X
                                          
                                          
                                             Produzzjoni tal-ġelatina (4)
                                             
                                             Produzzjoni taz-zokkor (5)
                                             
                                          
                                       
                                             Aċidu idrokloriku
                                          
                                          
                                              
                                          
                                          
                                             X
                                          
                                          
                                             Produzzjoni tal-ġelatina
                                             Għar-regolazzjoni tal-pH fil-banju tas-salmura waqt l-ipproċessar tal-ġobon Gouda, Edam u Maasdammer, Boerenkaas, Friese u Leidse Nagelkaas
                                             
                                          
                                       
                                             Idrossidu ta' l-ammonja
                                          
                                          
                                              
                                          
                                          
                                             X
                                          
                                          
                                             Produzzjoni tal-ġelatina
                                          
                                       
                                             Perossidu ta’ l-idroġenu
                                          
                                          
                                              
                                          
                                          
                                             X
                                          
                                          
                                             Produzzjoni tal-ġelatina
                                          
                                       
                           
                                 (c)
                              
                              
                                 Ir-reġistrazzjonijiet ta’ “Talc”, “Bentonite” u “Kaolin” jinbidlu għal kif ġej:
                                 
                                             Isem
                                          
                                          
                                             Tħejjija ta’ oġġetti ta’ l-ikel li joriġinaw mill-pjanti
                                          
                                          
                                             Tħejjija ta’ oġġetti ta’ l-ikel li joriġinaw mill-annimali
                                          
                                          
                                             Kondizzjonijiet speċifiċi
                                          
                                       
                                             “Talc
                                          
                                          
                                             X
                                          
                                          
                                              
                                          
                                          
                                             B’konformità mal-kriterji speċifiċi ta’ purità għall-addittiv ta’ l-ikel E 533b
                                          
                                       
                                             Bentonite
                                          
                                          
                                             X
                                          
                                          
                                             X
                                          
                                          
                                             
                                                Sticking agent għall-mead
                                                 (6)
                                             
                                             B’konformità mal-kriterji speċifiċi ta’ purità għall-addittiv ta’ l-ikel E 558
                                          
                                       
                                             Kaolin
                                          
                                          
                                             X
                                          
                                          
                                             X
                                          
                                          
                                             Propolis (6)
                                             
                                             B’konformità mal-kriterji speċifiċi ta’ purità għall-addittiv ta’ l-ikel E 559
                                          
                                       
                           
                                 (d)
                              
                              
                                 Wara r-reġistrazzjoni tal-“Kaolin” tiddaħħal din ir-reġistrazzjoni:
                                 
                                             Isem
                                          
                                          
                                             Tħejjija ta’ oġġetti ta’ l-ikel li joriġinaw mill-pjanti
                                          
                                          
                                             Tħejjija ta’ oġġetti ta’ l-ikel li joriġinaw mill-annimali
                                          
                                          
                                             Kondizzjonijiet speċifiċi
                                          
                                       
                                             “Ċelluloża
                                          
                                          
                                             X
                                          
                                          
                                             X
                                          
                                          
                                             Produzzjoni tal-ġelatina (7)
                                             
                                          
                                       
                           
                                 (e)
                              
                              
                                 Ir-reġistrazzjonijiet ta’ “Diatomaceous earth” u “Perlite” jinbidlu għal kif ġej:
                                 
                                             Isem
                                          
                                          
                                             Tħejjija ta’ oġġetti ta’ l-ikel li joriġinaw mill-pjanti
                                          
                                          
                                             Tħejjija ta’ oġġetti ta’ l-ikel li joriġinaw mill-annimali
                                          
                                          
                                             Kondizzjonijiet speċifiċi
                                          
                                       
                                             “Diatomaceous earth
                                          
                                          
                                             X
                                          
                                          
                                             X
                                          
                                          
                                             Produzzjoni tal-ġelatina (8)
                                             
                                          
                                       
                                             Perlite
                                          
                                          
                                             X
                                          
                                          
                                             X
                                          
                                          
                                             Produzzjoni tal-ġelatina (8)
                                             
                                          
                                       
                           
                                 (f)
                              
                              
                                 Ir-reġistrazzjoni ta’ “Preparazzjonijiet ta’ mikro organiżmi u enżimi” tinbidel għal kif ġej:
                                 “Preparazzjonijiet ta' mikro organiżmi u enżimi:
                                 Kwalunkwe preparazzjonijiet ta’ mikro organiżmi u enżimi li jintużaw normalment biex jgħinu fl-ipproċessar ta’ l-ikel, għajr għall-mikro organiżmi mmodifikati ġenetikament u għajr għall-enżimi derivati minn ‘organiżmi mmodifikati ġenetikament’ fit-tifsira tad-Direttiva 2001/18/KE (*).”
                              
                           
               
            (*)  ‘Dulce de leche’ jew ‘Confiture de lait’ tirreferi għal krema ratba, delizzjuża u kannella li ssir mill-ħalib ħelu u kremuż
         
            (1)  Ir-restrizzjoni tikkonċerna prodotti derivati mill-annimali biss.”
         
            (2)  Ir-restrizzjoni tikkonċerna prodotti derivati mill-annimali biss.
         
            (3)  Ir-restrizzjoni tikkonċerna prodotti derivati mill-pjanti biss.”
         
            (4)  Ir-restrizzjoni tikkonċerna prodotti derivati mill-annimali biss.
         
            (5)  Ir-restrizzjoni tikkonċerna prodotti derivati mill-pjanti biss.”
         
            (6)  Ir-restrizzjoni tikkonċerna prodotti derivati mill-annimali biss.”
         
            (7)  Ir-restrizzjoni tikkonċerna prodotti derivati mill-annimali biss.”
         
            (8)  Ir-restrizzjoni tikkonċerna prodotti derivati mill-annimali biss.”